Document ID: /roh_data/filtered/fineweb-2-filterrobots_roh.jsonl.gz/53510

Tar il traffic da persunas vegnian las Viafiers federalas dentant da realisar la gronda part dal nov urari, quai ha scrit l'interpresa sezza. Tar questas midadas tutgan dapli e pli sveltas colliaziuns tranter nord e sid sco era ina pli vasta purschida internaziunala a Minca ed en Italia sco era diversas meglieraziuns en il traffic regiunal.
Finiziun da la NEAT suenter 28 onns
Il december vegn en funcziun il tunnel da basa dal Ceneri e lura è terminada la NEAT suenter in temp da construcziun da 28 onns. Ensemen cun la finiziun dal corridor da 4 meters tras la Svizra ha uss il traffic da vitgira er dapli capacitad sin las rodaglias.
Retards pervi da crisa da corona
Gia l'emna passada è vegnì enconuschent che la pandemia vegn ad avair in'influenza sin l'urari dal Tessin. Dasper retard sin dus plazzals dal tunnel da basa dal Ceneri, è er s'entardada la scolaziun dals novs locomotivists per la flotta da Tilo. La SBB e la regenza lavuran vid in urari da transitoric. Là nua ch'i dat problems cun l'urari pervi da la pandemia vul la SBB realisar l'urari fin il pli tard ils 5 d'avrigl 2021.